ഐപിഎല്: മെഗാ താരലേലത്തിന് മുന്നോടിയായി ഓരോ ടീമുകള്ക്കും നാല് താരങ്ങളെ നിലനിര്ത്താന് ഭരണസമിതി തീരുമാനം ഐപിഎല്ലില് പുതിയ രണ്ട് ടീമുകളെ കൂടി ഉള്പ്പെടുത്തിയ സാഹചര്യത്തില് ഡിസംബറില് നടക്കാനിരിക്കുന്ന മെഗാ താരലേലത്തിന് മുന്നോടിയായി ഓരോ ടീമുകള്ക്കും നാല് താരങ്ങളെ വീതം നിലനിര്ത്താമെന്ന് ഐപിഎല് ഭരണസമിതി തീരുമാനിച്ചു. രണ്ടുവീതം ഇന്ത്യന്, വിദേശ താരങ്ങളേയും നിലനിര്ത്താം അല്ലെങ്കില് മൂന്ന് ഇന്ത്യന് താരങ്ങളേയും ഒരു വിദേശതാരത്തേയും എന്നതാണ് വ്യവസ്ഥയെന്ന് ക്രിക്ക് ഇന്ഫോ റിപ്പോര്ട്ട് ചെയ്തു. നാല് താരങ്ങളെ നിലനിര്ത്താന് അനുമതി ലഭിച്ചതോടെ എം എസ് ധോണി അടുത്ത സീസണിലും ചെന്നൈ സൂപ്പര് കിംഗ്സില് ഉണ്ടാവുമെന്ന് ഉറപ്പായി. വിരമിക്കുന്നതുവരെ റോയല് ചലഞ്ചേഴ്സ് ബാംഗ്ലൂരില് തുടരുമെന്ന് വ്യക്തമാക്കിയിട്ടുള്ളതിനാല് വിരാട് കോലിയും ലേലത്തിന് ഉണ്ടാവില്ല. എന്നാല് ഡേവിഡ് വാര്ണര്, കെ എല് രാഹുല് തുടങ്ങിയ കളിക്കാരെ ലേലത്തിലൂടെ സ്വന്തമാക്കാന് ടീമുകള്ക്ക് അവസരം ലഭിക്കും. Read Also : നൂറില് താഴെ മാത്രം ജനസംഖ്യ വിശ്വസിക്കാന് സാധിക്കാത്ത കൗതുകങ്ങള് ഒളിപ്പിച്ച നാട്.. പുതിയ രണ്ട് ടീമുകള്ക്ക് താരലേലത്തിന് മുന്പ് മൂന്ന് താരങ്ങളെ ഡ്രാഫ്റ്റിലൂടെ സ്വന്തമാക്കാം. ഇതില് രണ്ട് ഇന്ത്യന് താരങ്ങളും ഒരു വിദേശ താരവുമാണ് ഉണ്ടാവുക. ഓരോ ടീമിനും ലേലത്തില് ചെലവഴിക്കാവുന്ന പരമാവധി തുക കഴിഞ്ഞ സീസണിലെ 85 കോടിയില് നിന്ന് 90 കോടിയായി ഉയര്ത്തിയിട്ടുമുണ്ട്. 2018ലെ മെഗാ താരലേലത്തിലേതുപോലെ ടീമുകള്ക്ക് റൈറ്റ് ടു മാച്ച് കാര്ഡ് ഇത്തവണ ഉപയോഗിക്കാനാവില്ല. നിലനിര്ത്തുന്ന താരങ്ങളുടെ പട്ടിക നവംബര് മാസം അവസാനത്തോടെ പുറത്തുവിടണമെന്നാണ് അനൗദ്യോഗിക നിര്ദേശമെന്നും റിപ്പോര്ട്ടില് പറയുന്നു. Story Highlights : iplmegaauctionoldteamscanretainfourplayers